Sciant præsentes  posteri quòd nobilis vir Clarembaudus Dominus de Noers, ob remedium animæ suæ,  antecessorum suorum cum laude vxoris suæ, dedit  concessit Deo  Ecclesiæ beati Ioannis Reomensis homines quos apud Rubeummontem habebat, scilicet Gauterium Texerannum,  eius vxorem Ermingardem,  Beatricem vxorem Guidonis de Foro cum ipsorum hęredibus. Abbas verò Reomensis,  totus conuentus eiusdem Ecsię, pro impenso sibi beneficio concesserunt ei fratrum societatem in orationibus,  omnibus eiusdem Ecclesię beneficiis. Audito autem eius obitu de eo sicut de Professo Ecclesię exequentur,  anniuersarum eius,  patris sui solemniter peragetur. Donationem autem istam laudauerunt Domnus Hugo Autissiodorensis Episcopus,  Domnus Guido frater eius,  sigillis suis confirmauerunt, laudauit etiam mater ipsius Clarembaudi. Huius donationis testes sunt, Durannus, Godefredus, Milo, Vuillelmus eiusdem Ecclesiæ Monachi, Laurentius, Leodegarius, Imbertus famuli Abbatis, Stephanus de Argentueil, Iobertus de Mollini, Stephanus le Bornez, Iobertus de Bar, Huo filius eius, Guido Tardel Milites, Theobaudus de Sanci Præpositus de Noers. Actum est hoc anno ab Incarnatione Domini millesimo centesimo octogesimo nono, tempore Domni Hugonis Abbatis.